সমাস

‘সমাস’ শব্দের অর্থ সংক্ষেপণ, মিলন, একাধিক পদের একপদীকরণ। শব্দটিকে বিশ্লেষণ করলে পাওয়া যায়, সম্ + অস্ = সমাস। বাক্যে শব্দের ব্যবহার সংক্ষেপ করার উদ্দেশ্যে সমাসের সৃষ্টি হয়। সমাস দ্বারা দুই বা ততোধিক শব্দের সমন্বয়ে নতুন অর্থবোধক পদ সৃষ্টি হয়। এভাবে বলা যায়, পরস্পর অর্থ সঙ্গতিবিশিষ্ট দুই বা ততোধিক পদের একপদে পরিণত হওয়াই সমাস। এই রীতি সংস্কৃত ভাষা থেকে আগত।
উদাহরণ: তুষারের মতো ধবল = তুষারধবল।
ব্যাখ্যা: উপরিউক্ত “তুষারের মতো ধবল”– এই শব্দগুচ্ছ দ্বারা "ধবল" বা "সাদা" রংকেই বোঝানো হয়েছে। তবে শুধু "সাদা" বললে জানতে ইচ্ছে হয় — কিসের মতো সাদা? ফলে সাধারণত আমরা ‘তুষার’ শব্দটির সাথে ‘ধবল’ শব্দটির একটি সম্পর্ক রেখে, মধ্যের ‘মতো’ শব্দটি বাদ দিয়ে “তুষারধবল” নতুন শব্দটি ব্যবহার করি। এতে প্রকৃত অর্থ স্পষ্ট হয় এবং ভাব প্রকাশও শক্তিশালী হয়। এভাবে শব্দ গঠনের প্রক্রিয়াকে সমাস বলা হয়।
বাংলা ভাষায় শব্দ গঠনে সমাসের বিশেষ গুরুত্ব রয়েছে। কারণ, সমাস শব্দ তৈরি ও প্রয়োগের একটি নির্দিষ্ট রীতি, যার মাধ্যমে দুই বা ততোধিক শব্দের সমন্বয়ে নতুন অর্থবোধক পদ সৃষ্টি করা যায়। এর ফলে ভাষা সহজ, সুন্দর এবং সংক্ষিপ্ত হয়ে ওঠে। উদাহরণস্বরূপ, “ঘরে আশ্রিত জামাই” বলার পরিবর্তে ‘ঘরজামাই’ ব্যবহার করলে বাক্যটি সংক্ষিপ্ত, প্রাঞ্জল ও শ্রুতিমধুর হয়। নতুন শব্দ সৃষ্টির মাধ্যমে ভাষার ঐশ্বর্য ও প্রকাশ ক্ষমতা বৃদ্ধি পায়, যা সাহিত্য নির্মাণ ও পরিভাষা সৃষ্টিতে বিশেষ ভূমিকা রাখে।
যে যে পদে সমাস ঘটে, তাদের প্রত্যেকটিকে সমস্যমান পদ বলা হয়। যেমন: ধানের ক্ষেত = ধানক্ষেত। এখানে ‘ধানের’ ও ‘ক্ষেত’—উভয়েই সমস্যমান পদ।
সমাসবদ্ধ বা সমাস নিষ্পন্ন পদকে সমস্তপদ বলে। যেমন: সিংহ চিহ্নিত আসন = সিংহাসন, যেখানে ‘সিংহাসন’ একটি সমস্তপদ।
সমাসের অর্থ বোঝানোর জন্য যে পদগুলোকে ব্যাখ্যা করা হয়, তাদেরকে ব্যাসবাক্য বা বিগ্রহ বাক্য বলা হয়। যেমন: ঘরে আশ্রিত জামাই = ঘরজামাই; এখানে “ঘরে”, “আশ্রিত” ও “জামাই” কথাগুলো ব্যাসবাক্য।
সমাসবদ্ধ পদে প্রথম অংশকে পূর্বপদ এবং দ্বিতীয় বা পরবর্তী অংশকে উত্তরপদ বা পরপদ বলা হয়। যেমন: কুসুমের মতো কোমল = কুসুমকোমল; এখানে ‘কুসুম’ পূর্বপদ এবং ‘কোমল’ উত্তরপদ/পরপদ।
‘সমাস’ শব্দ তৈরি ও প্রয়োগের একটি বিশেষ রীতি, যার বৈশিষ্ট্যসমূহ নীচে তুলে ধরা হলো:
বাংলা ভাষায় নতুন শব্দ গঠনে সন্ধি ও সমাসের বিশেষ ভূমিকা রয়েছে। যদিও উভয়ের মধ্যে কিছু সাদৃশ্য আছে, তবে এদের মধ্যে মৌলিক পার্থক্য বিদ্যমান। নিচে এই বৈসাদৃশ্যগুলো তুলে ধরা হলো:
বাংলা ভাষার সমাসবদ্ধ পদগুলোতে কখনো পূর্বপদের, কখনো পরপদের কিংবা উভয়ের অর্থ প্রাধান্য পায়। তদুপরি, কখনো পূর্বপদ-উত্তরপদের পাশাপাশি তৃতীয় অর্থও প্রকাশ পায়। এ বিচারে কিছু ব্যাকরণবিদ তৎপুরুষ সমাসের অন্তর্ভুক্তি হিসেবে দ্বিগু ও কর্মধারয় সমাসকে একত্রে গণ্য করেছেন। তবে প্রচলিত নিয়মানুসারে নীচে ছয় ধরনের সমাস আলোচনা করা হয়েছে:
দ্বন্দ্ব সমাসে সমস্যমান পদ দুটিরই অর্থ সমানভাবে বিবেচিত হয়। উদাহরণ: মা-বাবা, হাত-পা, বই-খাতা।
কর্মধারয় সমাসে বিশেষণ ও বিশেষ্য পদের সমাস হয়, যেখানে পরপদের অর্থ প্রধান। উদাহরণ: নীল আকাশ, সুন্দর ফুল।
তৎপুরুষ সমাসে পরপদের অর্থ প্রধান হয় এবং পূর্বপদের বিভক্তি লোপ পায়। উদাহরণ: রামের বাণ = রামবাণ, গাছের পাতা = গাছপাতা।
বহুব্রীহি সমাসে সমস্যমান পদগুলোর অর্থ বাদ দিয়ে একটি তৃতীয় অর্থ প্রকাশ করা হয়। উদাহরণ: পীত (হলুদ) অম্বর (বস্ত্র) যার = পীতাম্বর (যার বস্ত্র হলুদ রঙের)। ("পীতাম্বর" শব্দটি অনেক সময় কৃষ্ণ বা বিষ্ণুকে বোঝাতে ব্যবহৃত হয়)
দ্বিগু সমাসে সংখ্যাবাচক শব্দের সাথে অন্য শব্দের সমাস হয়। উদাহরণ: তিনপুরুষ, চৌরাস্তা।
অব্যয়ীভাব সমাসে অব্যয় পদের সাথে অন্য পদের সমাস হয় এবং পূর্বপদের অর্থ প্রধান। উদাহরণ: বিনা অন্ন = অনন্ন, প্রতি দিন = প্রতিদিন।
'দ্বন্দ্ব' শব্দের অর্থ জোড়া। যে সমাসে প্রত্যেকটি সমস্যমান পদে অর্থের প্রাধান্য থাকে এবং কেউ কারও দ্বারা সঙ্কুচিত হয় না, তাকে দ্বন্দ্ব সমাস বলে। যেমন—জীবন ও মরণ = জীবন-মরণ, পোকা ও মাকড় = পোকা-মাকড়, সাত ও সতেরো = সাত-সতেরো, গমন ও আগমন = গমনাগমন।
যে দ্বন্দ্ব সমাসে সমস্যমান পদগুলোর মধ্যে অভিন্ন সম্পর্ক থাকে, তাকে মিলনার্থক দ্বন্দ্ব সমাস বলে। যেমন—
যে দ্বন্দ্ব সমাসে পরপদটি পূর্বপদের বৈরী অর্থ বা ভাব প্রকাশ করে, তাকে বিরোধার্থক দ্বন্দ্ব সমাস বলে। যেমন—
একই জাতীয় বস্তুর সংযোগে যে দ্বন্দ্ব সমাস হয়, তাকে সমার্থক দ্বন্দ্ব সমাস বলে। যেমন—
যে দ্বন্দ্ব সমাসে পরপদটি পূর্বপদের বিপরীত অর্থ প্রকাশ করে, তাকে বিপরীতার্থক দ্বন্দ্ব সমাস বলে। যেমন—
যে দ্বন্দ্ব সমাসে উভয় পদের দ্বারা সংখ্যা বোঝায়, তাকে সংখ্যাবাচক দ্বন্দ্ব সমাস বলে। যেমন—
যে দ্বন্দ্ব সমাসে পরপদটি পূর্বপদের সহচর হিসেবে যুক্ত হয়, তাকে সহচর দ্বন্দ্ব সমাস বলে। যেমন—
যে দ্বন্দ্ব সমাসে দুয়ের অধিক পদের মধ্যে সমাস হয়, তাকে বহুপদী দ্বন্দ্ব সমাস বলে। যেমন—
যে দ্বন্দ্ব সমাসে প্রধান পদটি অবশিষ্ট থাকে ও অন্য পদগুলো লোপ পায় এবং শেষ পদ অনুসারে শব্দ নির্ধারিত হয়, তাকে একশেষ দ্বন্দ্ব সমাস বলা হয়। যেমন—
যে দ্বন্দ্ব সমাসে কোন সমস্যমান পদের বিভক্তি লোপ পায় না, তাকে অলুক দ্বন্দ্ব সমাস বলে। যেমন—
এরূপ: সাপে-নেউলে, পথে-প্রান্তরে, হেসে-খেলে, বনে-বাঁদাড়ে ইত্যাদি।
বিভিন্নভাবে দ্বন্দ্ব সমাস গঠিত হয়। যেমন:
বিশেষণে-বিশেষণে, বিশেষণে-বিশেষ্যে এবং বিশেষ্যে-বিশেষ্যে যে কর্মধারয় সমাস হয়, তাকে সাধারণ কর্মধারয় সমাস বলে। যেমন—
এরূপ: কালোপেঁচা, লালফুল, ফুলবাবু, পূর্ণচন্দ্র, নয়াদিল্লী, কাঁচকলা, শ্বেতপাথর, রুদ্রবীণা, প্রধানশিক্ষক/হেডমাস্টার, গুণীজন, ছিন্নপত্র, ঝরাপাতা, টকদই ইত্যাদি।
এরূপ : সাদাসিধে, বাঁধাধরা, দীনহীন ইত্যাদি।
এরূপ : গিন্নিমা, বধূমাতা, লাটসাহেব, খোকাবাবু, দাদাবাবু, দাদাঠাকুর, রাজসন্ন্যাসী ইত্যাদি।
যে কর্মধারয় সমাসে ব্যাসবাক্যের মধ্য পদ লোপ পায়, তাকে মধ্যপদলোপী কর্মধারয় সমাস বলে। যেমন—
এরূপ : বিজয়পতাকা, জয়ধ্বনি, জীবন্মৃত, কাঁচকলা, নাতজামাই, ডাকগাড়ি, ডাকবাক্স, নারীদিবস, হাঁটুজল, সিংহদ্বার, হাতঘড়ি, চালকুমড়া, বনফুল, জয়মুকুট, সন্ধ্যাপ্রদীপ, টিপসই, ধর্মঘট, গীতিকবিতা, জগদীশ্বর, শাখামৃগ, বৌদ্ধধর্ম, অষ্টাদশ, মমতারস, মধ্যাহ্নভোজন, পল্লীসাহিত্য, গঙ্গানদী, পানাপুকুর ইত্যাদি।
উপমান পদের সাথে সাধারণ ধর্ম বা গুণবাচক পদের যে সমাস হয়, তাকে উপমান কর্মধারয় সমাস বলে। এতে গুণের উল্লেখ থাকে বলে, প্রথমটি বিশেষ্য পদ এবং পরের পদটি বিশেষণ পদ হয়। উপমান পদটি পূর্বপদ হয়। যেমন—
এরূপ : ভ্রমরকৃষ্ণ, ভ্রমরকৃষ্ণকেশ, বরফশীতল, তুষারধবল, শঙ্খধবল, বিড়ালতপস্বী, বকধার্মিক, সিঁদুররাঙা, আলতারাঙা, চন্দনস্নিগ্ধ, গজমূর্খ/হস্তীমূর্খ, রক্তলাল, নিমতিতা, ধনুকবাঁকা, হরিণচপল, ঘনশ্যাম, জলদগম্ভীর, চিঁড়েচ্যাপটা, শালপ্রাংশু, পল্লবপেলব ইত্যাদি।
সাধারণ গুণের উল্লেখ না করে উপমেয় পদের সাথে উপমান পদের যে সমাস হয়, তাকে উপমিত কর্মধারয় সমাস বলে। এক্ষেত্রে সাধারণ গুণটি উহ্য থাকে। এ সমাসে উপমেয় পদটি পূর্বপদ হয়। যেমন—
এরূপ : বাহুলতা, চন্দ্রবদন, নরসিংহ, পদপল্লব, অধরপল্লব, চাঁদমুখ, সোনামুখ, পদ্মলোচন/পদ্মআঁখি, ফুলকুমারী, কথামৃত, বাহুবল্লরী, পদলোহা, নয়নকমল, মনবিহঙ্গ ইত্যাদি।
উপমান ও উপমেয় পদের মধ্যে অভিন্নতা কল্পনা করে যে সমাস হয়, তাকে রূপক কর্মধারয় সমাস বলে। এ সমাসে উপমেয় পদ আগে বসে এবং উপমান পদ পরে বসে। এছাড়া সমস্যমান পদে ‘রূপ’ শব্দটি যুক্ত হয়ে ব্যাসবাক্য গঠিত হয়। যেমন—
এরূপ : জীবনতরী, জীবনস্রোত, জীবনযুদ্ধ, জ্ঞানবৃক্ষ, প্রাণবায়ু, প্রাণপ্রবাহিণী, দেহমাতৃকা, যৌবনসূর্য, যৌবনকুসুম, হৃদয়কুসুম, হৃদয়ারণ্য, হৃদয়াকাশ, অলসতন্দ্রা, মায়াডোর, প্রেমডোর, ভবসাগর/সংসারসাগর, ভবসিন্ধু, বিদ্যাধন, দেহপিঞ্জর, স্নেহনীড়, স্নেহসমুদ্র, ভক্তিসুধা, শোকসিন্ধু, ক্ষুধানল, রোষানল, সমরানল ইত্যাদি।
তৎপুরুষ কথাটির সাধারণ অর্থ ‘তার পুরুষ’। যে সমাসের ব্যাসবাক্যে সমস্যমান পদদুটির মধ্যে পরপদটি প্রধান হয় এবং পূর্বপদের কারকবোধক ও সম্বন্ধবোধক বিভক্তি বা অনুসর্গ লোপ পায়, তাকে তৎপুরুষ সমাস বলা হয়। যেমন – রান্নাঘর রান্নার জন্য ঘর। এই ব্যাসবাক্যে ‘রান্না’ ও ‘ঘর’-এর মধ্যে ‘ঘর’-এর প্রাধান্য আছে। ব্যাসবাক্যে ‘জন্য’ বিভক্তিটি সমাসনিষ্পন্ন পদে লোপ পেয়েছে।
পূর্বপদে দ্বিতীয়া বিভক্তি লোপ পেয়ে যে সমাস হয়, তাকে দ্বিতীয়া তৎপুরুষ সমাস বলে। প্রাপ্ত, আশ্রিত, সংক্রান্ত, গত, অতীত, আপন্ন, প্রবিষ্ট, আরূঢ় প্রভৃতি শব্দযোগে দ্বিতীয়া তৎপুরুষ সমাস হয়। আবার, 'ব্যাপ্তি' বোঝাতে কালবাচক পদের সাথে দ্বিতীয়া তৎপুরুষ সমাস হয়ে থাকে। যেমন–
(বিশেষ শব্দাবলী দ্বারা গঠিত:)
('ব্যাপ্তি' অর্থে:)
এরূপ : বইপড়া, নভেল-পড়া, দেশোদ্ধার, ভাতরাঁধা, বাসনধোয়া, কলাবেচা, ঘাসকাটা, গুণটানা, মাথাগোঁজা, ফুলতোলা, কাপড়কাঁচা, চিরশত্রু, চিরকৃতজ্ঞ, চিরহরিৎ, চিরচঞ্চল, চিরস্মরণীয়, লোকঠকানো, সাপখেলানো, বধূবরণ, নবীনবরণ ইত্যাদি।
পূর্বপদে তৃতীয়া বিভক্তি লোপ পেয়ে যে সমাস হয়, তাকে তৃতীয়া তৎপুরুষ সমাস বলে। যেমন–
(বিশেষ শব্দাবলী দ্বারা গঠিত:)
এরূপ : স্বর্ণমণ্ডিত, হিরককখচিত, চন্দনচর্চিত, কণ্টকাকীর্ণ, জুতো-পেটা, ঘিভাজা, শান-বাঁধানো, পদাঘাত, মোহান্ধ, ইন্দ্রিয়গ্রাহ্য, স্নেহাস্প, স্বনামধন্য, রসসিক্ত, শ্রমলব্ধ, বিপদসঙ্কুল, মেঘাচ্ছন্ন, বায়ুপূর্ণ ইত্যাদি।
পূর্বপদে চতুর্থী বিভক্তি লোপ পেয়ে যে সমাস হয়, তাকে চতুর্থী তৎপুরুষ সমাস বলে। যেমন–
এরূপ : মুক্তিযুদ্ধ, ছাত্রাবাস, দূতাবাস, পান্থনিবাস, এতিমখানা, মুসাফিরখানা, মালগুদাম, পাঠকক্ষ, রান্নাঘর, শান্তিনিকেতন, স্মৃতিমন্দির, পাগলাগারদ, শিশুমঙ্গল, শিশুসাহিত্য, পুত্রশোক, মরাকান্না, তপোবন, চোষকাগজ, মাপকাঠি, সংবাদপত্র, খাদ্যআন্দোলন, লোকহিত, বালিকাবিদ্যালয় ইত্যাদি।
পূর্বপদে পঞ্চমী বিভক্তি (হতে, থেকে, চেয়ে, অপেক্ষা ইত্যাদি) লোপ পেয়ে যে সমাস হয়, তাকে পঞ্চমী তৎপুরুষ সমাস বলে। যেমন–
এরূপ : বোঁটাখসা, আগাগোড়া, ঘরপালানো, রোগমুক্তি, শাপমুক্তি, ব্যাধিমুক্ত, ঋণমুক্ত, মেঘমুক্ত, যুদ্ধোত্তর, স্নাতকোত্তর, খাঁচাছাড়া, দলছাড়া, গ্রামছাড়া, পদচ্যুত, ক্ষমতাচ্যুত, রাজ্যচ্যুত, দুগ্ধজাত, প্রাণাধিক, জলাতঙ্ক ইত্যাদি।
পূর্বপদের ষষ্ঠী বিভক্তি (র, এর) লোপ পেয়ে যে সমাস হয়, তাকে ষষ্ঠী তৎপুরুষ সমাস বলে। যেমন–
এরূপ : জাতিসংঘ, রাষ্ট্রপতি, রাজমাতা, ঘোড়দৌড়, বিড়ালছানা, নাট্যাভিনয়, যমালয়, শশুরবাড়ি, সূর্যালোক, কর্মফল, বনফুল, বাঁদরনাচ, ছবিঘর, রান্নাঘর, বটতলা, মাঝপথ, দেশসেবা, পিতৃতুল্য, ধানক্ষেত, পাটক্ষেত, গৃহশিশু, সাহিত্যবিশারদ, নদীতীর, সমুদ্রতট, দানসামগ্রী ইত্যাদি।
যে তৎপুরুষ সমাসে পূর্বপদের সপ্তমী বিভক্তি (এ, য়, তে) লোপ পায়, তাকে সপ্তমী তৎপুরুষ সমাস বলে। যেমন–
(সমস্ত পদটির পরপদে "পূর্ব" শব্দটি থাকলে ব্যাসবাক্যে তা আগে বসে:)
এরূপ : দিবানিদ্রা, মাথাব্যথা, জলমগ্ন, ধ্যানমগ্ন, পিঞ্জরাবদ্ধ, বস্তাপঁচা, বাক্সপঁচা, ভোজনপটু, বাকপটু, রাতকানা, তালকানা, গৃহবাস, বনভোজন, দানবীর, ধর্মবিশ্বাস ইত্যাদি।
‘অলুক’ অর্থ লোপ না পাওয়া। যদি পূর্বপদের বিভক্তি লোপ না হয়, তাহলে তাকে অলুক তৎপুরুষ সমাস বলে। যেমন–
এরূপ : ঘোড়ার ডিম, হাতের পাঁচ, সাপের পা, তেলেভাজা, চায়ের কাপ, পড়ার টেবিল, চোখের জল, কলে ছাঁটা, কলের পানি, কলের গান, খবরের কাগজ, ভোরের পাখি, মাটির মানুষ, মনের মানুষ, চোখের বালি, মামার বাড়ি, গরুর গাড়ি, ঘোড়ার গাড়ি, কলেজে পড়া, গায়ে পড়া, দিনে ডাকাতি, খেচর, পথে নামা, বানে ভাসা ইত্যাদি।
কিন্তু ভ্রাতার পুত্র = ভ্রাতুষ্পুত্র (নিপাতনে সিদ্ধ)।
যে তৎপুরুষ সমাসে পূর্বপদে না-সূচক অব্যয় থাকে, তাকে নঞ তৎপুরুষ সমাস বলে। যেমন–
এরূপ : অচেনা, অজানা, অচল, অমিল, অজ্ঞান, অনুর্বর, অনাদর, অনাসৃষ্টি, অবিশ্বাস, অনাবাদী, অনিচ্ছা, অনৈক্য, অবাধ্য, অসুখ, অদৃষ্ট, আকাল, গরমিল, গররাজি, নাতিবৃহৎ, নাতিশীতোষ্ণ, অনধিক, অনভিজ্ঞ, অনাহূত, নিখুঁত, নির্ভুল, নিরাশা, নিরামিষ, নিরুৎসাহিত, বিদেশ, বিসদৃশ, বিভুঁই, বেআইনি, বেহিসেব ইত্যাদি।
যেসব পদের পরবর্তী ধাতুর সাথে কৃৎ প্রত্যয় যুক্ত হয়, তাকে বলে উপপদ। আর উপপদের সাথে কৃদন্ত পদের যে সমাস হয়, তাকে বলে উপপদ তৎপুরুষ সমাস। যেমন—
এরূপ : আত্মজ, উরগ, গোপ, মানুষখেকো, ভাতখেকো, কুম্ভকার, মধুকর, সূত্রধর, শাস্ত্রকার, ইন্দ্রজিৎ, মনোলোভা, পকেটমার, প্রজাপালক, বসুন্ধরা, ধামাধরা, দিশাহারা, বর্ণচোরা, কলাধর, পাতাচাটা, হাড়ভাঙ্গা, মাছিমারা, ঘরপোড়া, ঘরছাড়া, গলাকাটা, ছা-পোষা, গা-সহা, পা চাটা, সত্যবাদী, গৃহস্থ, ছারপোকা, পাড়াবেড়ানি ইত্যাদি।
যে সমাসে সমস্যমান পদগুলোর কোনটির অর্থ না বুঝিয়ে সমস্তপদে অন্য কোন ব্যক্তি, বস্তু বা পদার্থকে বোঝায়, তাকে বহুব্রীহি সমাস বলে। যেমন— দশ আনন (মুখ) যার = দশানন (দশটি মুখমন্ডল) এখানে পূর্বপদ ‘দশ’ এবং পরপদ ‘আনন’। সমস্তপদে ‘দশ’ কিংবা ‘আনন’ কোনটিরই অর্থ না বুঝিয়ে একটি ভিন্ন অর্থ বুঝিয়েছে। ‘দশানন' বলা হয় রাবণকে।
যে সমাসে পূর্বপদ ও পরপদ কোনটিরই অর্থ না বুঝিয়ে, তৃতীয় পদ তথা সমস্ত পদকে বুঝিয়ে থাকে,তাকে বহুব্রীহি সমাস বলে। এখানে সবসময়ই তৃতীয় অর্থ প্রকাশ পাবে।
উদাহরণ: খোশ মেজাজ যার = খোশমেজাজ
এখানে,পূর্বপদ খোশ মানে খুশি, আবার মেজাজ মানে মানসিক অবস্থা। তবে, সমস্তপদে খুশিকেও বোঝায়নি আবার মেজাজকেও বোঝায়নি । অর্থাৎ, 'খোশমেজাজ'কে বুঝিয়েছে। মানে, ভালো মেজাজওয়ালা ব্যক্তিকে বুঝিয়েছে।
আশীতে বিষ যার = আশীবিষ
এখানে,পূর্বপদ আশী মানে সাপের বিষ দাঁত । আবার বিষ মানে ভীষন ক্ষতিকর তরল পদার্থ। কিন্তু, সমস্তপদে আশীবিষ মানে সাপ । অর্থাৎ সাপের বিষ দাঁতকেও বোঝায়নি, আবার বিষকেও বোঝায়নি, বুঝিয়েছে সাপকে।
হত হয়েছে শ্রী যার = হতশ্রী
এখানে, হত মানে চুরি আবার শ্রী মানে মুখমন্ডল বা সৌন্দর্য। অথচ, সমস্তপদে হতশ্রী মানে, যে খুব অসহায়,যার কিছু নেই। অর্থাৎ, হতকেও বোঝায়নি আবার মুখকেও বোঝায়নি, বুঝিয়েছে যার কিছু নেই।
যে বহুব্রীহি সমাসের পূর্বপদ বিশেষণ এবং পরপদ বিশেষ্য হয়, তাকে সমানাধিকরণ বহুব্রীহি সমাস বলে। যেমন–
এরূপ : অল্পপ্রাণ, অল্পবয়স্ক, মন্দভাগ্য, উচ্চশির, সুশীল, সদর্থক, কদাকার, সতীর্থ, শ্যামাঙ্গ, নীলাম্বর, সিদ্ধার্থ, সুধী, কুবের, লেজকাটা, বিশালাক্ষ, মহাশয়, ঠোঁটকাটা, মাথা খারাপ, ঘরপোড়া, কঙ্কালসার, নদীমাতৃক, নীলকণ্ঠ, পীতাম্বর, দশানন, নতজানু, মতিচ্ছন্ন, হতশ্রী, সুশ্রী, হৃতসর্বস্ব, কমবখ্ত, বদবখ্ত ইত্যাদি।
বিশেষ্য ও বিশেষ্য পদের মিলনে যে সমাস হয়, তাকে ব্যাধিকরণ বহুব্রীহি সমাস বলে। যেমন–
এরূপ : বজ্ৰপাণি, কলকণ্ঠ, পাদপদ্ম, শশাঙ্ক, তুলনামূলক, চন্দ্রচূড়, ঘরমুখো, ছাপোষা, কানকাটা, পা-চাটা, পাতা-চাটা, পাতাছেঁড়া, ধামাধরা ইত্যাদি।
যে বহুব্রীহি সমাসে ব্যাসবাক্যের ব্যাখ্যামূলক মধ্যপদ লোপ পায়, তাকে মধ্যপদলোপী বহুব্রীহি সমাস বলে। যেমন–
এরূপ : মুখেভাত, মেনিমুখো, ঘরমুখো, মকরমুখো, বাঁদরমুখো, সোনামুখী, বিধুমুখী, বিড়ালাক্ষী, কপোতাক্ষ, চাঁদবদনী, চিরুণদাঁতি, মৃগনয়না, ডাকাবুকো, ক্ষুরধার, একবুক ইত্যাদি।
যদি পূর্বপদ সংখ্যাবাচক হয়, পরপদ বিশেষ্য হয় এবং সমস্ত পদটি যদি বিশেষণ পদ বোঝায়, তাহলে তাকে সংখ্যাবাচক বহুব্রীহি সমাস বলে। যেমন–
এরূপ : দশমণি, শতচ্ছিন্ন, একতারা, দোতরা, সেতার, সাতনরী, তেপায়া, চৌচির, চতুর্দশপদি, ষড়ানন, দ্বীপ, একচোখো, চতুর্মুখ, ত্রিলোচন, সহস্রলোচন ইত্যাদি।
পরস্পর ক্রিয়া বিনিময় বোঝাতে একই শব্দের পুনরুক্তি দ্বারা যে বহুব্রীহি সমাস হয়, তাকে ব্যতিহার বহুব্রীহি সমাস বলে। এ সমাসে পূর্বপদে ‘আ’ এবং পরপদে ‘ই’ যোগ হয়। যেমন–
এরূপ : ধস্তাধস্তি, গুঁতাগুঁতি, হাতাহাতি, রক্তারক্তি, খুনোখুনি, চোখাচোখি, দেখাদেখি, ঘুষাঘুষি, গালাগালি, কাড়াকাড়ি, গড়াগড়ি, বাঁধাবাঁধি, রাতারাতি, তর্কাতর্কি, টানাটানি ইত্যাদি।
যে বহুব্রীহি সমাসে পূর্বপদ বা পরপদের বিভক্তি লোপ পায় না, তাকে অলুক বহুব্রীহি সমাস বলে। যেমন–
এরূপ : হাতেছড়ি, হাতেবেড়ি, পায়েবেড়ি, মাথায়ছাতা, মুখেভাত, খড়মপেয়ে, গায়েপড়া, কানেকলম ইত্যাদি।
যে বহুব্রীহি সমাসে পূর্বপদে না-বাচক অব্যয় থাকে, তাকে নঞ বহুব্রীহি সমাস বলে। যেমন–
এরূপ : বেয়াদব, বেতার, বেসুরো, , বিপত্নীক, বেঁহুশ, বিশৃঙ্খল, বীতশোক, অপয়া, নির্জলা, অপ্রতিভ, অনর্থক, অচেতন, অজানা, নির্বোধ, নিরর্থক, নির্জন, নিলাজ, নিখুঁত, নিখোঁজ ইত্যাদি।
যে বহুব্রীহি সমাসের সমস্ত পদে আ, এ, ও ইত্যাদি প্রত্যয় যুক্ত হয়, তাকে প্রত্যয়ান্ত বহুব্রীহি সমাস বলে। যেমন–
এরূপ : একরোখা, একগুঁয়ে, একঘরে, দোমনা, অকেজো, হাতিশুঁড়ো ইত্যাদি।
সহার্থক বা তুল্য পদের সাথে বিশেষ্য পদের যে বহুব্রীহি সমাস হয়, তাকে সহাৰ্থক বহুব্রীহি সমাস বলে। যেমন–
এরূপ : সবিনয়, সদয়, সাবলীল, সফল, সলজ্জ, স্বপত্নীক, সপুত্রক, সশরীর, সসম্মান, সতর্ক, সদর্প, সহৃদয়, সপ্রসঙ্গ, সলঙ্কারা ইত্যাদি।
যে বহুব্রীহি সমাস কোন নিয়মের অধীনে নয়, তাকে নিপাতনে সিদ্ধ বহুব্রীহি সমাস বলে। যেমন–
সংখ্যাবাচক বিশেষণ পূর্বে বসে সমষ্টি বা সমাহার বোঝালে দ্বিগু সমাস হয়। এ সমাসে সমস্তপদটি বিশেষ্য পদ হয়। দ্বিগু সমাসে প্রথম পদটি সংখ্যাবাচক হয় এবং পরপদটি বিশেষ্য হয়। সমস্ত পদটি দ্বারা সমষ্টি বা সমাহার বোঝায়। যেমন—
এরূপ : দ্বিপ্রহর, ত্রিকাল, ত্রিপদী, ত্রিভুবন, ত্রিমোহিনী, চতুষ্পদী, চতুর্দশপদী, চতুর্ভুজ, চতুরঙ্গ, পঞ্চভূত, পঞ্চবটী, পঞ্চনদ, পাঁচসালা, পাঁচফোড়ন, ষড়ঋতু, সপ্তরথী, সপ্তডিঙ্গা, সাতসমুদ্র, সাতনরী, অষ্টধাতু, অষ্টপ্রহর, নবরত্ন, নবগ্রহ, দশচক্র, দশদিগন্ত, তেরোনদী, শতবার্ষিকী ইত্যাদি।
'অব্যয়ীভাব’ অর্থ অব্যয়ের ভাব বর্তমান। যে সমাসে পূর্বপদে অব্যয় থাকে এবং অব্যয়ের অর্থই প্রধানরূপে প্রতীয়মান হয়, তাকে অব্যয়ীভাব সমাস বলে। অব্যয়ীভাব সমাসে কেবলমাত্র অব্যয়ের অর্থযোগে ব্যাসবাক্য গঠিত হয়। যেমন— পর্যন্ত, অভাব, পশ্চাৎ, যোগ্যতা, সাদৃশ্য, সামীপ্য, বীপ্সা, ঈষৎ, ক্ষুদ্র, বিরোধ, অতিক্রান্ত, অনতিক্রম্যতা ইত্যাদি অর্থে অব্যয়ীভাব সমাস হয়।
আরও কিছু উদাহরণ : আমৃত্যু, পরোক্ষ, প্রতিবিম্ব, প্রতিচ্ছায়া, প্রতিচ্ছবি, প্রত্যুত্তর, সম্পূর্ণ, পরিপূর্ণ ইত্যাদি।
প্রাদি সমাস মূলত অব্যয়ীভাব সমাসের অন্তর্গত। গঠনের দিক থেকে বিবেচনা করলে, অব্যয়ীভাবের মতোই প্রথমে উপসর্গ এবং পরে কৃত প্রত্যয়ের সাথে সংযুক্ত হয়ে প্রাদি সমাস গঠিত হয়। তবে অব্যয়ীভাবের সাথে মূল পার্থক্য হল প্রাদি সমাসের পূর্বপদে উপসর্গের প্রাধান্য থাকে, বিশেষ করে সংস্কৃত উপসর্গযোগে (প্র,পরা,অপ,সম,নি,অব,অনু,পরি ইত্যাদি) গঠিত হয়। সংস্কৃত উপসর্গ মোট ২০টি। মনে রাখার জন্য প্রাদি=প্র+আদি। এখানে প্র একটি সংস্কৃত উপসর্গ। সবচেয়ে বেশি ব্যবহৃত প্রাদি সমাসগুলো নিচে দেওয়া হল:
এরূপ: প্রকাশ, প্রবাদ, প্রভাব, প্রদর্শন, প্রনাম, সমাদর ইত্যাদি।
যে সমাসে সমস্যমান পদগুলো পাশাপাশি অবস্থান করে এবং ব্যাসবাক্যের প্রয়োজন হয় না তাকে নিত্য সমাস বলে। যেমন— কাঁচা কলা = কাঁচকলা এখানে 'কাঁচকলা' নিত্যসমাস, কারণ 'কাঁচকলা' একটি বিশেষ ধরণের কলা বোঝায়।
এরূপ : বাক্যান্তর, কালান্তর, মতান্তর, স্থানান্তর, ভাষান্তর, দিনান্তর, মাসান্তর, দ্বীপান্তর, যুগান্তর, উপয়ান্তর, ধর্মান্তর, ভাবান্তর, পক্ষান্তর, জন্মান্তর, লোকান্তর ইত্যাদি।
'লুক' কথার অর্থ হল 'লোপ'। অলুক সমাস আলাদা কোন সমাস নয়, যে কোন সমাস অলুক হতে পারে। যেমন অলুক দ্বন্দ্ব,অলুক তৎপুরুষ, অলুক বহুব্রীহি। এখন প্রশ্ন হল অলুক কেন হয় বা কিসের জন্য অলুক বলা হয়? যে সমাসের সমস্তপদে ব্যাসবাক্যের বিভক্তি লোপ পায় না তাদের অলুক সমাস বলে । সাধারণত দ্বন্দ্ব, তৎপুরুষ ও বহুব্রীহি সমাসে অলুক সমাস দেখা যায়। যেমন—
যে সমাসে সমাসবদ্ধ পদগুলি একমাত্রায় লেখা হয় না এমনকি সবসময় পদসংযোজক চিহ্ন দ্বারাও যুক্ত করে লেখা হয় না, অর্থাৎ বিচ্ছিন্নভাবে লিখিত এই সমাসকে বলা হয় বাক্যাশ্রয়ী সমাস। সহজ কথায় যে সমাসের সমস্তপদগুলো একটি মাত্র শব্দে পরিণত করা যায় না তাকেই বাক্যাশ্রয়ী সমাস বলে। কিছু উদাহরণ:
এরূপ : বসে-আঁকো-প্রতিযোগিতা, সব-পেয়েছির-দেশ, সব-পেয়েছির-দল, গ্রাম-রক্ষা-কমিটি, ডানকুনি-জুনিয়র-স্পোর্টিং-ক্লাব, পশ্চিমবঙ্গ-মাদ্রাসা-শিক্ষা-পরিষদ ইত্যাদি।
ভিন্ন বিভক্তি যুক্ত দুটি পদের সমাস যে গুলোকে সাধারণত সমাসের কোন শ্রেণীতে ফেলা যায় না তাদেরকে সুপসুপা সমাস বলে।
যেমন- মায়ে-ঝিয়ে, এক্ষেত্রে দুটি পদেই একই বিভক্তি(এ) যুক্ত তাই এটি সুপসুপা সমাস নয়। আবার নৌকার ডুবি = নৌকাডুবি, সমস্যমান পদ দুটিতে যথাক্রমে ষষ্ঠী ও শুন্য বিভক্তি থাকলেও এরা সুপসুপা সমাস নয়, কেননা নৌকাডুবি ষষ্ঠী তৎপুরুষ সমাসের উদাহরণ। রাত্রির পূর্ব = পূর্বরাত্রি, রাত্রির মধ্য = মধ্যরাত্রি, পূর্বে ভূত = ভূতপূর্ব । এগুলো সহসুপা সমাসের উদাহরণ।
লক্ষ্য করলে দেখা যাবে যে, এটি সপ্তমী তৎপুরুষ থেকে কিছুটা আলাদা। কেননা ভূতপূর্ব, শ্রুতপূর্ব, অদৃষ্টপূর্ব সব ক্ষেত্রে ‘পূর্ব’ শব্দটি পরে বসেছে। প্রত্যেকটি সমাসের ক্ষেত্রেই এরকম সুনির্দিষ্ট ভিন্নতা পরিলক্ষিত হলে সুপসুপা সমাস হয়।